b'\n_START_ARTICLE_\nIngrid Aleksandra Norve\xc5\xa1ka\n_START_SECTION_\nRojstvo in krst\n_START_PARAGRAPH_\nPrincesa Ingrid Aleksandra se je rodila 21. januarja 2004 ob 9:13 v univerzitetni bolni\xc5\xa1nici Rikshospitalet v Oslu kot prvi otrok kronskega princa Haakona, prestolonaslednika na norve\xc5\xa1ki prestol, in druga vnukinja kralja Haralda V. in kraljice Sonje. Njena mati kronska princesa Mette-Marit ima iz prej\xc5\xa1njega razmerja sina imenovanega Marius Borg H\xc3\xb8iby, rojenega 13. januarja 1997. Po njenem rojstvu je dobro cenjena kraljevska dru\xc5\xbeina do\xc5\xbeivela vzpon popularnosti._NEWLINE_Ingrid Aleksandro je 17. aprila 2004 krstil \xc5\xa1kof Gunnar St\xc3\xa5lsett v kapeli Kraljeve pala\xc4\x8de. Njeni botri so bili kralj Harald (njen dedek) princesa Marta Ludovika (njena teta), Marit Tjessem (njena babica), kronski princ Danske, kronska princesa \xc5\xa0vedske in princ Asturijski. Kronski princ Danske in princ Asturijski se nista mogla udele\xc5\xbeiti krsta zaradi njunih poro\xc4\x8dnih na\xc4\x8drtov naslednjega meseca.\n_START_SECTION_\nUstavni status\n_START_PARAGRAPH_\nUstava Norve\xc5\xa1ke se je spremenila leta 1990 in predstavila absolutno primogenituro in s tem zagotovila, da se bo krona prenesla na najstarej\xc5\xa1ega otroka ne glede na spol, vendar pa je ustava pustila kronskega princa pred njegovo starej\xc5\xa1o sestro princeso M\xc3\xa4rtha Louise; ustava se je prvi\xc4\x8d uveljavila pri njunih otrocih. Princesa Ingrid Aleksandra je tako od rojstva druga v vrsti za nasledstvo in je pred njo le njen o\xc4\x8de. Zaradi reforme na njen status ni vplivalo rojstvo njenega brata princa Sverra Magnusa leta 2005. Za princeso je pri\xc4\x8dakovano, da bo prva norve\xc5\xa1ka \xc5\xbeenska vladarica od kraljice Margarete, ki je vladala od konca 1380-ih do svoje smrti leta 1412 nad Norve\xc5\xa1ko, Dansko in \xc5\xa0vedsko_NEWLINE_Skupaj s svojimi star\xc5\xa1i in starimi star\xc5\xa1i \xe2\x80\x93 vendar za razliko od svojega brata in ostalih sorodnikov \xe2\x80\x93 je princesa Ingrid Aleksandra \xc4\x8dlanica norve\xc5\xa1ke kraljeve hi\xc5\xa1e. Dru\xc5\xbeina pripada rodbini Gl\xc3\xbccksburg._NEWLINE_Norve\xc5\xa1ka kraljevska dru\xc5\xbeina je tudi v vrsti na britanski prestol, saj so potomci Matilde, h\xc4\x8derke kralja Edvarda VII.; Princesa Ingrid Aleksandra je za svojim bratom v britanski liniji zaradi mo\xc5\xa1ke prednostne kognati\xc4\x8dne primogenoture.\n_START_SECTION_\nIzobrazba\n_START_PARAGRAPH_\nIngrid Aleksandra je za\xc4\x8dela obiskovati \xc5\xa1olo 19. avgusta 2010 na osnovni \xc5\xa1oli Jansl\xc3\xb8kka, krajevni javni \xc5\xa1oli v Askerju, ki jo je obiskoval tudi njen polbrat. Je prva \xc4\x8dlanica norve\xc5\xa1ke kraljevske dru\xc5\xbeine, ki je obiskovala krajevno \xc5\xa1olo. Ostali \xc4\x8dlani so bili poslani v Oslo, da bi \xc5\xa1ole obiskovali tam. Njeni star\xc5\xa1i so se za to odlo\xc4\x8dili, ker so zanjo \xc5\xbeeleli, da ima kar se da navadno otro\xc5\xa1tvo. \xc4\x8casopisi so poro\xc4\x8dali, da bo princesa Ingrid Aleksandra hodila v \xc5\xa1olo s svojim polbratom in da krajevni dr\xc5\xbeavljani lahko pri\xc4\x8dakujejo, da jo ob\xc4\x8dasno vidijo v skupnosti s svojimi so\xc5\xa1olci na \xc5\xa1olskih izletih. \xc5\xa0olski uradniki upajo, da bo \xc5\xa1ola kraj, kjer bo princesa lahko spoznala prijatelje in u\xc5\xbeivala majhno zmanj\xc5\xa1anje javnega nadzora._NEWLINE_Dne 17. junija 2014 je norve\xc5\xa1ka kraljevska dru\xc5\xbeina obvestila javnost, da se bo princesa Ingrid Aleksandra od za\xc4\x8detka \xc5\xa1olskega leta 2014-2015 prepisala v zasebno angle\xc5\xa1ko-govore\xc4\x8do \xc5\xa1olo Oslo International School, menda zato, ker so njeni star\xc5\xa1i zanjo \xc5\xbeeleli, da govori angle\xc5\xa1\xc4\x8dino teko\xc4\x8de. Njen mlaj\xc5\xa1i brat Sverre Magnus pa se je prepisal na Montessorijevsko \xc5\xa1olo v Oslu.\n_START_SECTION_\nKraljeve naloge\n_START_PARAGRAPH_\nDne 19. junija 2010 je Ingrid Aleksandra slu\xc5\xbeila kot dru\xc5\xbeica na poroki svoje botre \xc5\xa1vedske prestolonaslednice. Decembra 2012 se je princesa na Norve\xc5\xa1kem televizijskim programu skupaj z o\xc4\x8detom udele\xc5\xbeila intervjuja v pomo\xc4\x8d Okoljskim dejavnikom, otro\xc5\xa1ki okoljevarstveni organizaciji. Njena mati bi se mogla udele\xc5\xbeiti, vendar se je namesto nje udele\xc5\xbeil kronski princ, saj je kronska princesa zbolela. Sodelovala je na tradicionalnih praznovanjih dneva dr\xc5\xbeavnosti, kot tudi na tradicionalnem smu\xc4\x8darsko skakalnem turnirju na Holmenkollnu v Oslu._NEWLINE_Dne 4. maja 2015 je Ingrid Aleksandra krstila nov re\xc5\xa1ilni \xc4\x8doln Elias norve\xc5\xa1kega re\xc5\xa1evalnega podjetja, katerega je bila imenovana za botro._NEWLINE_Dne 12. februarja 2016 je princesa Ingrid Aleksandra v Lillehammerju pri\xc5\xbegala olimpijski ogenj na otvoritveni slovesnosti Zimskih mladinskih olimpijskih iger 2016, natanko 22 let od dneva, ko je njen o\xc4\x8de prestolonaslednik Haakon pri\xc5\xbegal olimpijski ogenj na zimskih olimpijskih igrah leta 1994.\n_START_SECTION_\nNazivi\n_START_PARAGRAPH_\nPrincesa Ingrid Aleksandra je uradno naslovljena kot njena kraljevska visokost princesa Ingrid Aleksandra Norve\xc5\xa1ka.'